קינג שארק הוא האלטר-אגו של נאנאווה, בנו של אל הכרישים האגדי, שמוצאו מקנה לו אינטלקט אנושי ויכולות על-אנושיות. קינג שארק הופיע לראשונה בחוברות "סופרבוי" משנות ה-90 של המאה ה-20, ובהופעותיו הראשונות היה אחראי לגל היעלמויות בהוואי, שנעצר בידי השוטר המקומי סאם מאקוה. נאנאווה שוחרר בידי קרטל "דרקוני הסיליקון", בתקווה שיגמול להם בעזרה, אך הוא נמלט ושב לדרכו בטרם הובס בידי סופרבוי. זמן מה לאחר מכן, נאנווה שובץ בידי אמנדה וולר כחבר ביחידת המתאבדים, כחלק ממשימה נגד דרקוני הסיליקון שכללה את סופרבוי וסאם מאקוה. במהלך הקרב חגורת הנפץ שחוברה לנאנאווה התפוצצה, והוא נחשב למת - עד להופעתו המחודשת, שהובילה לקרבות נוספים נגד סופרבוי. הוא הופיע במטרופוליס כחלק מצבא נבלי-העל של מנצ'סטר בלאק, תקף את ג'ימי אולסן והובס במהירות בידי סופרמן. נאנאווה השתתף במהומותיו של הג'וקר לצד אורקה, ובמשבר האינסופי כחלק מהחברה הסודית של נבלי-העל במתקפה על אטלנטיס.
באירועי "שנה מאוחר יותר", נאנאווה נראה בחוברות "אקווהמן: חרב אטלנטיס" כמדריכו של אקווהמן החדש, ארתור ג'וזף קורי. בגרסה זו קינג שארק אלים פחות, והוא דברן וחברותי יותר לעומת הופעותיו הקודמות. הוא נושא עליו צלקות מקרב קודם נגד אקווהמן המקורי, ומסכים להדריך את מחליפו ברזי המצולות. הוא נראה מאוחר יותר באירועי "המשבר האחרון" במהלכם נפצע קשה, אך התאושש ונראה מאוחר יותר כחבר בקבוצת ששת הסודיים. במשימה בגות'אם סיטי, הוא הביס את סופרבוי והובס בידי סופרגירל. במהלך אירועי "פלאשפוינט" הוא נראה כחבר בקרקס של היילי, ונהרג בידי האמזונות של וונדר וומן כשהגן על דוקטור פיית. בשכתוב המציאות מחדש בידי בארי אלן, נאנווה נראה ככריש פטיש וכחבר ביחידת המתאבדים עד לסילוקו. כמו כן, הוא אולץ להצטרף לחברה הסודית של נבלי-העל באירועי "רוע נצחי".
את דמותו בסרט האנימציה "" דיבב המדבב ג'ון דימאג'יו. את דמותו בסדרת הלייב אקשן "הפלאש" דיבב השחקן דייוויד הייטר. קינג שארק מופיע כדמות ראשית בסדרת האנימציה "הארלי קווין" בדיבובו של רון פונץ'. בגרסה זו, קינג שארק הוא כריש ידידותי ושוחר שלום, שניחוח דם מצית בו את נטיותיו האלימות. הדמות הופיעה בהופעת הבכורה הקולנועית שלה בסרט היקום הקולנועי של DC "יחידת המתאבדים", בדיבובו של סילבסטר סטאלון.
קתן
יעסניץ
מאמן העונה ביורוליג
פאנג'ויה
פאנג'ויה (בלעז: Funjoya) הוא פסטיבל סטודנטים וסטודנטיות המתקיים בשני מחזורים במהלך חודשי האביב (בין החודשים מרץ ליוני) בעיר אילת. הפסטיבל מתקיים במגוון רחב של בתי מלון הסגורים מראש לטובת הפסטיבל. בכל יום בפסטיבל (חמישי עד שבת) מתקיימות מספר מסיבות בריכה במקביל בבתי מלון שונים ובערבים מתקיימות מסיבות ענק בחוף פאנג'ויה (בשטח הלגונה של אילת).
הפסטיבל מציע הפוגה משגרת הלימודים בהשראת חגיגות ומשתתפים בכל מחזור עשרות אלפי סטודנטים.
רקע.
בשנת 2001 התקיים לראשונה אירוע פאנג'ויה עבור סטודנטים מאוניברסיטת תל אביב ולסטודנטים מהמסלול האקדמי המכללה למנהל. במהלך השנים הבאות התפתח הפסטיבל למסורת ארצית, ומתרחש פעמיים מדי שנה עבור כלל המוסדות האקדמיים בארץ.
מטרת הפסטיבל היא להציע אתנחתא משגרת הלימודים האינטנסיבית לטובת נופש חווייתי מסובסד במחירים נמוכים יחסית. הרווחים מהפקת הפסטיבל מנותבים בין היתר למתן מלגות לסטודנטים וקיום אירועים סטודנטיאליים ברחבי הארץ.
פעילות.
על מנת לאפשר לסטודנטים חוויה אופטימלית ובמטרה למנוע המוניות יתר, הפסטיבל מתקיים בשני מועדים שונים (בין החודשים מרץ ליוני). כל סבב מיועד למוסדות לימוד ספציפיים מוגדרים מראש. במהלך שלושת ימי הפסטיבל מתקיימות הופעות של תקליטנים ישראלים, מסיבות בריכה, הופעות ומסיבות חוף המוניות. אופי האירוע מותאם מדי שנה בהתאם להצעות ורצונות הסטודנטים.
במהלך הפסטיבל נהנים הסטודנטים מהופעות של להקות מישראל, ובין היתר הופיעו במלך השנים האומנים הבאים: משינה, עברי לידר, ברי סחרוף, אברהם טל, מוניקה סקס ועוד.
כדי לאפשר את חוויית הפסטיבל גם לסטודנטים מעוטי יכולת כלכלית, עלויות ההשתתפות בפסטיבל נמוכות, וכוללות לינה, ארוחות והסעות מאורגנות בין המסיבות.
משנת 2014 נעשה שימוש בטכנולוגיות חדישות במהלך הפסטיבל, בהן ישומון בה ניתן להירשם לפסטיבל באופן מקוון ולקבל עדכונים שוטפים אודות המסיבות השונות באירוע. בנוסף נעשה שימוש בצמיד חכם (RFID) המאפשר בקרה על כמויות המבלים בכל מסיבה, הטענתו בכסף לטובת תשלום בברים וקבלת הנחות בבתי העסק שונים ברחבי העיר אילת.
החל משנת 2019 משתתף הפסטיבל בפרויקט "עיר ללא אלימות" בשיתוף עיריית אילת המעודד התנהגות נורמטיבית באירועים ומניעת מקרי אלימות.
למען הקהילה.
החל משנת 2015 הפקת הפסטיבל משתפת פעולה עם עמותת זכרון מנחם ומקנה צמיד השתתפות בחינם לפסטיבל עבור סטודנטים התורמים שיעור דרך העמותה.
החל משנת 2019 הפקת הפסטיבל משתפת פעולה עם למעלה מ-10 עמותות שונות ברחבי הארץ המקדמות מטרות שונות לטובת הקהילה אליה שייכים הסטודנטים ומעניקה צמיד השתתפות בפסטיבל ללא עלות לסטודנטים הפעילים באותן העמותות.
חנה דודיוק
חנה דוֹדיוּק-קֶניג (Hanna Dodiuk-Kenig; נולדה ב-20 ביוני 1948) היא פרופסור לכימיה. תחום התמחותה הוא חקר דבקים, פולימרים וכן יישומי ננו-טכנולוגיה ופיתוחים הקשורים לכך בתעשייה.
ביוגרפיה.
דודיוק נולדה ביוני 1948 למשפחת , בעיר קרקוב שבפולין הקומוניסטית. הוריה נכלאו במחנה הריכוז אושוויץ וניצלו בהיותם ברשימת שינדלר. היא נצר למשפחת גרינברג, שהשתייכה לזרם החסידות, וכן ליהודי ספרד שהיגרו לפולין לאחר תקופת האינקוויזיציה.
בהיותה בת שנה עלתה משפחתה לישראל והתיישבה בחיפה. את שנות התיכון עשתה בבית הספר "אליאנס" בעיר. בצה"ל שירתה בלהק המודיעין של חיל האוויר.
דודיוק היא בוגרת אוניברסיטת תל אביב בכימיה (סיימה את לימודיה ב-1970). באותה פקולטה סיימה בהצטיינות ב-1973 את התואר השני שלה בכימיה אורגנית וגם את הדוקטורט בכימיה אורגנית-פיזיקלית, אותו השלימה בהצטיינות יתרה ארבע שנים אחר כך בהנחיית פרופ' אדוארד קוסובר . לאחר השלמת לימודי הדוקטורט, שימשה מרצה בפקולטה לכימיה בה למדה. לימודי פוסט-דוקטורט עשתה במכון ע"ש מקס פלאנק באוניברסיטת גטינגן.
ב-1979 החלה לעבוד ברשות לפיתוח אמצעי לחימה (רפא"ל) כמהנדסת מערכות כימיה. בשנת 1981 מונתה לראש קבוצת טכנולוגית דבקים והדבקות ברשות ובין השנים 1997-1991 ניהלה את המפעל לחומרים ותהליכים של רפא"ל. בכך, הייתה לאישה הראשונה שהגיעה לתפקיד בכיר מסוג זה בתעשיות הביטחוניות בישראל. מחזור המכירות של המפעל בתקופתה עמד על מעל ל-25 מיליון דולר.
בשנים 1991–2000 לימדה בטכניון ואז עברה ללמד במכללת שנקר.
בשנת 1999 שימשה מדענית-אורחת בחברת "באייר". בין השנים 1998–2000 כיהנה דודיוק כנשיאת "האגודה הישראלית לפולימרים ופלסטיקה".
בשנים 2005–2006 שימשה פרופסור-אורח במכון הטכנולוגי של ניו ג'רזי. בשנות שבתון, שהתה באוניברסיטת "ברוקלין פוליטכניק" בשנת 1987 וב-University of Massachusetts Lowell, ב-2013.
בין השנים 2019-2006 כיהנה כראש המחלקה להנדסת פולימרים במכללת שנקר. משנת 2020 היא מכהנת כראש לימודי התואר השני בהנדסת חומרים פולימרים.
משנת 2014 היא חברה בוועדה העליונה למינוי פרופסורים בתחום המדעים המדויקים וההנדסה של המועצה להשכלה גבוהה. משנת 2017 היא חברה במועצה להשכלה הגבוהה ובוועדות המתכנסות מטעמה.
דודיוק היא בוגרת הכשרת נשים לתפקידי ניהול בדירקטריונים ובהנהלות בתעשייה ולימודי ניהול עסקי בכיר באוניברסיטת חיפה, וחברה פעילה במערכות עיתונים מקצועיים מובילים ובאגודות רבות העוסקות בתחומי התמחותה. היא משמשת כיועצת למספר חברות ישראליות ובינלאומיות בתחומי הפלסטיקה.
במהלך השנים, פרסמה פרופ' דודיוק מעל ל-160 מאמרים בספרות המקצועית. היא ערכה שני ספרים מקצועיים בתחום הפלסטיקה והפולימרים: "Recent Advances in Adhesion Science and Technology" ו-"Handbook of Thermoset Plastics", כשב-2020 היא סיימה לערוך את המהדורה הרביעית שלו.
היא חברת המערכת במגזין המדעי הבינלאומי, "Polymers", בו התפרסמו גם כמה ממאמריה. בנוסף, היא נשאה כ-160 הרצאות בכנסים בינלאומיים.
משפחתה.
בגיל 19 נישאה לעורך הדין דן דודיוק. השניים נפרדו בראשית שנות ה-90.
מאז 1995 היא נשואה לשמואל קניג, פרופסור להנדסה כימית, המשמש ב"שנקר" דיקן הפקולטה להנדסה וסגן נשיא שנקר. היא אם לשתי בנות מנישואיה הראשונים. מתגוררת בחיפה.
פרסים ותארים.
בשנת 1998 נבחרה כאחת מ-10 נשות הקריירה המובילות בישראל על פי המגזין "ליידי גלובס".
בשנת 2011 קיבלה את פרס פרניק למצוינות כחברת סגל מצטיינת, במסגרת אירוע של חבר הנאמנים של בוגרי שנקר.
בשלהי 2013 הוענק לה תואר "חברת כבוד" של "האגודה הישראלית לפולימרים ופלסטיקה", על תרומתה למחקר בתחום ועל פועלה באגודה. נוסף על כך, היא חברה בחברה האמריקאית לכימיה ובחברה האמריקאית להנדסת פלסטיקה.
בשנת 2016 הוצג הפטנט שהמציאה דודיוק של משטח דוחה מים כמיצג בתערוכה מיוחדת שהוקמה בנמל התעופה בן-גוריון על ידי משרד המדע, אשר סקר פיתוחים ותגליות ישראליות שהשפיעו על העולם.
פטנטים.
דודיוק אחראית לפיתוחם של כ-30 פטנטים. ביניהם:
חואקין ארזורה
מבצע נערי החוף
"מבצע נערי החוף" היה מבצע צבאי, שבוצע על ידי יחידת מגלן במהלך מלחמת לבנון השנייה, בתאריכים 3–15 באוגוסט 2006. היחידה השמידה כ-150 מטרות, בהן כ-40 משגרי רקטות, בגזרה המערבית בדרום לבנון.
רקע למבצע.